Dinamo nu a reușit să se impună pe terenul lui Poli Iași, într-un meci în care "câini" au fost protagoniștii marilor ratări. Elevii lui Zeljko Kopic au ratat șansa de a evada de pe locurile care duc direct în eșalonul secund.
La finalul partidei de la Iași, Mihai Stoica a analizat evoluția "câinilor" și consideră că aceștia trebuiau să câștige. Totodată, managerul general al FCSB o vede pe Dinamo cea mai bună echipă implicată în lupta pentru evitarea retrogradării.
"0-0 pentru toate, mai puțin pentru Dinamo, care a meritat să câștige, dar cred că sub aspect mental Dinamo a câștigat aici pentru că jucătorii realizează că sunt peste echipele care se luptă pentru evitarea retrogradării.
Eu zic că e evident că Dinamo joacă peste ele. Ok, are și Dinamo sincope, dar când a întâlnit echipe din subsol s-au văzut meciuri foarte bune.
Ce e foarte important pentru Dinamo e că acasă a devenit mai puternică. Pe stadionul Arcul de Triumf se poate exercita presiune asupra oponenților, iar ei umplu stadionul. Ok, sunt 8.000 de locuri, da, dar înainte nu veneau.
În Ștefan cel Mare nu venea nimeni la meci. Acum e o atracție pentru suporterii dinamoviști, iar ei nu sunt cetățeni, ei vin la meci și încurajează echipa. Chiar contează asta", a declarat Mihai Stoica la Orange Sport.
După meciul de la Iași, elevii lui Zeljko Kopic au ajuns la 26 de puncte acumulate în acest sezon de SuperLiga. Aceștia se situează pe poziția a 15-a, primul loc care duce direct în Liga 2.
La fel ca în ultimele deplasări, conducerea și jucătorii s-au întânit cu suporterii dinamoviști înaintea înfruntării de la Iași și au produs un adevărat spectacol, cântând și aprinzând torțe.
Pentru Dinamo, a mai rămas un singur meci de disputat până la finalul sezonului regulat. "Câinii" primesc vizita lui UTA Arad, etapa viitoare, pe stadionul Arcul de Triumf.